Sagunt augmenta enguany les consultes a les oficines de turisme i l’ocupació hotelera en Falles
20 de març 2019

![Imagen 1](/media/actualidad/PublishingImages/1 Políticos/Cuerpo Natalia Antonino.jpg)

Sagunt ha registrat un augment de visites durant la setmana de falles respecte a l'any anterior, la qual cosa demostra que els turistes aposten un any més pel municipi per a gaudir de les festes falleres. En total, este 2019 ha sigut un total de 673 persones les que han sol·licitat informació en les oficines municipals de turisme, tant de Sagunt com del Port de Sagunt, mentre que l'any anterior van ser 480 persones les que van visitar les oficines. Este augment del 29% de les consultes demostra que Sagunt continua consolidant-se com una destinació forta durant estos dies.

  

La regidora de Turisme, Natalia Antonino, apunta que “**el clima primaveral que ha acompanyat estos dies, l'oferta turística i els recursos que oferix pròpiament la ciutat han afavorit perquè tornem a aconseguir quasi el total d'ocupació hotelera, destacant l'esplendor del dissabte. També, cal destacar la labor de les empreses dinamitzadores turístiques del municipi que s'esforcen a oferir una experiència turística de qualitat, en este cas amb un producte especial de falles. Tot això ha anat acompanyat d'una bona promoció, difusió i coneixement de les falles. Sagunt, tal com diu el nostre lema, és una ciutat que està viva durant tot l'any, i així ho reflectix la nostra oferta turística**”.

  

![](/media/3wflpcpm/60dsc_0024.jpg)  
  

Quant al turisme nacional, continuen liderant les visites dels residents de la Comunitat de Madrid, seguits pels aragonesos i els bascos, que enguany han augmentat considerablement; els turistes de la resta de la Comunitat Valenciana es mantenen com en anys anteriors. En l'àmbit internacional, els turistes francesos són els que més han visitat Sagunt en estes festes, duplicant les estadístiques de l'any passat.

  

Els turistes, a més de buscar informació sobre la ubicació de les falles i el programa d'actes, també s'han interessat, sobretot, pels monuments a visitar en la nostra localitat.

  

Quant a l'ocupació hotelera, enguany s'ha mantingut en nivells similars a l'any anterior. La localitat ha registrat una ocupació que frega el 90% durant estos dies, sent el dissabte 16 el dia que es va aconseguir, pràcticament, l'ocupació completa.

  

Respecte al Mes Gastronòmic de la Taronja, Antonino assegura que este és el segon any que se celebra durant el mes de març, que encara no ha finalitzat, però, “**estem veient i hem pogut comprovar després de la setmana fallera que ha funcionat millor que l'any anterior i hi ha hagut un increment de gent participant i involucrant-se; és un producte que a poc a poc, i amb perseverança, anirà afermant-se**”.​

​

*   [](http://www.facebook.com/sharer.php?u=https://aytosagunto.es/va/actualitat/sagunt-augmenta-enguany-les-consultes-a-les-oficines-de-turisme-i-l-ocupacio-hotelera-en-falles/ "Facebook")
*   [](http://twitter.com/share?url=https://aytosagunto.es/va/actualitat/sagunt-augmenta-enguany-les-consultes-a-les-oficines-de-turisme-i-l-ocupacio-hotelera-en-falles/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-augmenta-enguany-les-consultes-a-les-oficines-de-turisme-i-l-ocupacio-hotelera-en-falles/ "Linked In")
*   [](mailto:?body=https://aytosagunto.es/va/actualitat/sagunt-augmenta-enguany-les-consultes-a-les-oficines-de-turisme-i-l-ocupacio-hotelera-en-falles/)